LHBANK กำไร Q2/60 ลด 23% ยังใจดีแจกปันผล 0.028 บ./หุ้น
LHBANK กำไร Q2/60 ลด 23% เหลือ 616.50 ลบ. จาก 802 ลบ. เมื่อปีก่อน หลังรายได้ลด ยังใจดีแจกปันผล 0.028 บ./หุ้น ขึ้น XD 24 ก.ค.นี้
12 ก.ค. 2560

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) และงวด 6 เดือน 2560 (รวมบริษัทย่อย) มีกำไรสุทธิดังนี้

โดยผลการดำเนินงานในไตรมาสดังกล่าวที่ลดลงเนื่องจากผลการดำเนินงานของบริษัทและบริษัทย่อยมีกำไรสุทธิไตรมาสที่ 2 ของปี 2560 จำนวน 616.5 ล้านบาท ลดลงร้อยละ 23.1 เมื่อเทียบกับไตรมาสที่ 2 ของปี 2559 เป็นผลจากรายได้ที่มิใช่ดอกเบี้ยสุทธิลดลงร้อยละ 39.9
ทั้งนี้ ผลการดำเนินงานของบริษัทและบริษัทย่อยงวด 6 เดือน ของปี 60 มีกำไรสุทธิจำนวน 1.20 พันล้านบาท ลดลงร้อยละ 12.4 เมื่อเทียบกับงวด 6 เดือนของปี 2559 ที่มีจำนวน 1.37 พันล้านบาท เป็นผลจากรายได้ที่มิใช่ดอกเบี้ยสุทธิที่ลดลงร้อยละ 37.4 และการตั้งสำรองหนี้สูญและหนี้สงสัยจะสูญ ลดลงร้อยละ 42.6 เนื่องจากธนาคารได้กันเงินสำรองไว้อย่างเพียงพอ ดังเห็นได้จากสัดส่วนเงินสำรองพึงมีต่องเงินสำรองพึงกันอยู่ในสัดส่วนที่สูงที่ร้อยละ 186.55
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2560 ถึงวันที่ 30 มิ.ย. 2560 เป็นเงินสดจำนวน  0.028 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 24 ก.ค. 2560 และกำหนดจ่ายเงินปันผลในวันที่ 10 ส.ค. 2560